open-index/open-wikipedia-markdown huggingface dataset:
Česko-singapurská obchodná komora

[náhľad|Podpredseda vlády a minister priemyslu a obchodu [Karel Havlíček hlavným hosťom na konferencii usporiadanej Česko-singapurskou obchodnou komorou v priestoroch Ministerstva priemyslu a obchodu Českej republiky]]

**Česko-singapurská obchodná komora** (, angl. *Czech-Singapore Chamber of Commerce*) je organizácia združujúca české firmy s obchodnými záujmami v Singapure a v juhovýchodnej Ázii. Zároveň je to platforma pre stretnutia významných osobností z najvyšších obchodných kruhov v Česku aj v Singapure. Prezidentom Česko-singapurskej obchodnej komory je Mgr. Marcel Bednář. 

Česko-singapurská obchodná komora organizuje podnikateľské misie a obchodné cesty českých firiem do Singapuru, B2B jednania s delegáciami singapurských podnikateľov a investorov, odborné semináre a obchodné konferencie (stretnutia s domácimi i zahraničnými osobnosťami z oblasti politiky i biznisu – zamerané na Singapur a ázijský región), prednášky a diskusné stretnutia (o skúsenostiach s podnikaním v Singapure a o miestnych obchodných zvyklostiach).

Vďaka prepracovanému systému obchodných kontaktov pomáha Česko-singapurská obchodná komora českým firmám so získavaním zákaziek v Ázii a púta pozornosť singapurských investorov k zaujímavým investičným príležitostiam v Česku.

Česko-singapurská obchodná komora úzko spolupracuje pri svojej činnosti s radou ministerstiev, štátnych agentúr, inštitúcií a organizácií, a to ako v Singapure, tak v Česku. Na singapurskej strane k partnerom Komory patria podnikateľské zväzy, obchodné komory a profesijné organizácie podnikateľov.

Dôležitou súčasťou aktivít Česko-singapurskej obchodnej komory sú obchodné konferencie s významnými osobnosťami politických, diplomatických a obchodných kruhov. Ako hlavní hostia na obchodných konferenciách Česko-singapurskej obchodnej komory vystúpili napríklad minister dopravy Martin Kupka, prezident Hospodárskej Komory ČR Vladimír Dlouhý, podpredseda Poslaneckej snemovne ČR Karel Havlíček alebo veľvyslanec Česka vo Vietname Hynek Kmoníček.

Česko-singapurská obchodná komora je hlasným podporovateľom zavedenia priameho leteckého spojenia medzi Prahou a Singapurom.

## Referencie


## Externé odkazy
* Česko-singapurská obchodná komora

Kategória:Medzinárodné vzťahy Česka
Kategória:Medzinárodné vzťahy Singapuru
Kategória:Organizácie v Česku
8-hydroxychinolín

**8-hydroxychinolín** (známy aj ako **oxín** alebo **8-chinolinol**) je organická heterocyklická zlúčenina, odvodená od chinolínu pomyselným naviazaním alkoholovej skupiny na ôsmy uhlík dvojcyklu. Používa sa najmä ako chelačné činidlo v kvalitatívnej chemickej analýze a ako liečivo.

V prírode ho vytvára rastlina nevädzka rozložitá (*Centaurea diffusa*), čím zabíja okolité rastliny.

## Vlastnosti
8-hydroxychinolín je biela tuhá látka, dobre rozpustná vo vode aj v organických rozpúšťadlách. V kvapalnom roztoku má 8-hydroxychinolín p*K*a hodnotu asi 9,9. Tvorí komplexy s iónmi kovov, deprotonuje sa a vzniká chelát. 

## Použitie
thumb|left|Tris(8-hydroxychinolín)hlinitý komplex

V chemickej analýze je 8-hydroxychinolín dôležitým činidlom v chelatometrii. Naväzuje sa na molekuly niektorých kovov, tvoriac farebný komplex, ktorý sa extrahuje do chloroformu.

Veľký význam má najmä pri stanovení hliníka, kde aj umožňuje rozlíšiť jeho monomérne a polymérne formy v roztoku. Tento komplex s hliníkom sa používa i v organických LED. Substituenty chinolínových kruhov ovplyvňujú luminiscenčné vlastnosti komplexov. V excitovanom stave sa mení na amfión, v ktorom sa protón presúva z kyslíka na dusík.

### Biologická aktivita
Vo farmácii sa 8-hydroxychinolín používa ako mierne antiparazitikum a antispetikum, pôsobí ako pesticíd, funguje ako inhibítor transkripcie. Jeho roztok v alkohole sa používa v tekutých náplastiach.

Kedysi sa zvažovalo jeho použitie v boji proti rakovine.

Existuje i tiolový analóg, 8-merkaptochinolín.

## Toxicita
Ide o toxickú látku, s rizikom reprodukčnej toxicity. LD<sub>50</sub> u potkanov pri orálnom požití je 1200 mg/kg. Príznakmi otravy sú kašeľ, dýchavičnosť, hnačka, nauzea, zvracanie, poruchy funkcie CNS, pomätenosť, symptómy paralýzy. Vonkajšia expozícia sa prejavuje dráždením, poleptaním a alergickými reakciami.

## Referencie

## Pozri aj

* Kliochinol
* PBT2
* PB-22
* Iónofór

## Zdroj

Kategória:Fenoly
Kategória:Fungicídy
Kategória:Herbicídy
Kategória:Antiseptiká
Kategória:Heterocyklické zlúčeniny
Kategória:Žieraviny
Motor s nasávaním

**Motor s nasávaním** (nevhodne: **motor s prirodzeným plnením**, **atmosférický motor**) je štvortaktný piestový spaľovací motor, ktorého valce (valec) sa plní vlastným saním, teda pri tlaku nižšom ako je atmosférický tlak. 

Pokiaľ je z kontextu jasné, že ide o štvortaktný motor, používa sa pre označenie motora s nasávaním ako synonymum pojem nepreplňovaný motor, ktorý sám o sebe označuje širšiu skupinu motorov.

## Vlastnosti
Motory s nasávaním majú v porovnaní s preplňovanými motormi niekoľko výhod:
* sú jednoduchšie - nie je potrebné zariadenie na zabezpečenie prepĺňania
* z jednoduchosti vyplýva ich menšia poruchovosť a nižšia cena
* ich súčasti sú menej zaťažené vysokými tlakmi a teplotami
Majú ale aj niekoľko podstatných nevýhod:
* pracujú s vyššou mernou spotrebou paliva
* pre dosiahnutie porovnateľného výkonu musia mať vyšší zdvihový objem
* majú nižšiu účinnosť
* produkujú viac emisíí oxidu uhličitého, čo priamo súvisí s ich vyššou spotrebou paliva
* sú citlivé na pokles atmosférického tlaku.

Motory s nasávaním boli hlavnou pohonnou jednotkou osobných automobilov cca do 90. rokov 20. storočia. Preplňované motory sa uplatňovali len pri potrebe vyšších výkonov napr. pri nákladných a pretekárskych vozidlách, plavidlách, alebo ako lietadlové motory. So sprísňovaním emisných limitov sa situácia zmenila a dnes sú hlavnou pohonnou jednotkou pre osobné automobily preplňované motory.

## Referencie


Kategória:Piestové spaľovacie motory
Nepreplňovaný motor

**Nepreplňovaný motor** alebo **motor bez preplňovania** je podľa normy spoločné označenie pre skupinu piestových spaľovacích motorov s nasávaním a vyplachovaním. Skupinu tvoria:
# motory s nasávaním - štvortaktné motory, ktorých valec sa plní pri tlaku nižšom ako je atmosférický,
# motory s vyplachovaním - dvojtaktné, zriedka štvortaktné motory, pri ktorých sa zvyšky spalín z valca odstránia čerstvou náplňou s pretlakom.

## Referencie


Kategória:Piestové spaľovacie motory
Osobitná administratívna oblasť

[náhľad|Osobitné administratívne oblasti v Číne – [Hongkong a Macao]]
**Osobitná administratívna oblasť** (iné názvy pozri nižšie) je špeciálny typ administratívnej jednotky prvej úrovne v Číne (ČĽR). Existujú len dve osobitné administratívne oblasti – Hongkong (od roku 1997) a Macao (od roku 1999). 

## Názvy
Slovenský oficiálne záväzný (normovaný) názov znie **osobitná administratívna oblasť** (skratka **OAO**).

Iné (nenormované) slovenské názvy sú: **špeciálna administratívna oblasť**, **špeciálny administratívny región**, **špeciálna správna oblasť**, **špeciálny správny región**, **špeciálna administratívna zóna**, **osobitný administratívny región**, **osobitný správny región**, **osobitná správna oblasť**, **osobitná administratívna zóna**, **zvláštny administratívny región**, **zvláštna administratívna oblasť**, **zvláštna správna oblasť**, **zvláštny správny región** a **zvláštna správna zóna**.

Čínsky názov znie: čínskym písmom 特别行政区 – slovenský prepis: *tche-pie sing-čeng-čchü* – pchin-jin: tèbié xíngzhèngqū.

Anglický názov znie oficiálne (napr. podľa Základného zákona Hongkongu): *special administrative region* (skr. SAR), ale vyskytuje sa aj preklad *special administrative zone*
.

## Charakteristika
OAO disponujú veľmi vysokou autonómiou. Ich existenciu umožnila ústava Číny z roku 1982 v článku 31. Čínsky parlament tak, v duchu hesla „jedna krajina dva systémy“, pripravoval opätovné pripojenie Hongkongu (vtedy britskej kolónie) a Macaa (portugalskej kolónie) k Číne. Obom územiam bolo zaručené ponechanie ich ekonomického a právneho systému. Základom právneho systému oblastí je v oboch prípadoch ich tzv. „Základný zákon“, prijatý Všečínskym zhromaždením ľudových zástupcov po obnovení suverenity Číny nad Hongkongom a Macaom.

OAO riešia všetky otázky samostatne, okrem oblasti obrany a zahraničnej politiky. Majú aj súdny systém nezávislý od súdov Číny. 

V oblasti zahraničných vzťahov konajú samostatne v otázkach vízovej povinnosti, právnej pomoci, letectva, vydávania, dohôd o dvojitom zdanení a ďalších. V diplomatických rokovaniach, ktoré sa ich týkajú, môžu mať svojich zástupcov medzi členmi delegácie Číny. Samostatne sa zúčastňujú na medzinárodných športových súťažiach.

V OAO sú umiestnené posádky čínskej Ľudovej oslobodeneckej armády. Armáda Číny je zodpovedná za obranu oblastí, nezasahuje do ich vnútorných záležitostí. Vlády OAO ju môžu povolať na pomoc v prípade potreby (napr. prírodných katastrof).

## Referencie

Kategória:Administratívne členenie Číny
Kung Fu Panda

**Kung Fu Panda** môže byť:
* americký animovaný film z roku 2008, pozri Kung Fu Panda (film)
* komiksová séria:
**z roku 2011, pozri Kung Fu Panda (komiksy z roku 2011)
**z rokov 2015-2016, pozri Kung Fu Panda (komiksy z rokov 2015-2016)
*videohra, synonymum: Kung Fu Panda: The Game, pozri Kung Fu Panda (videohra)

## Pozri aj
*Kung Fu Panda 2
*Kung Fu Panda 3
*Kung Fu Panda slávi sviatky
*Kung Fu Panda: Tajomstvo majstrov
*Kung Fu Panda: Secrets of the Scroll
*Kung Fu Panda: The Paws of Destiny
*Kung-fu Panda (seriál z rokov 2011 až 2016)
*Kung-fu panda: Tajomstvá Zúrivej päťky
*Kanfú panda (japonská manga z roku 2008 k filmu Kung Fu Panda)
Kung-fu Panda

::*Pozri aj [[Kung Fu Panda]].*
**Kung-fu Panda** (angl. *Kung Fu Panda: Legends of Awesomeness*) je animovaný akčný a rodinný komediálny seriál USA z rokov 20112016, ktorý vznikol ako spin-off filmu Kung Fu Panda. Zobrazuje príbehy Poa, zúrivej päťky a ich majstra. Dejovo nadväzuje na film.

Kategória:Kreslené seriály USA
Kategória:Kung Fu Panda
Kategória:Televízne seriály z roku 2011
Kategória:Televízne seriály Nickelodeon
Volejbal na Afrických hrách 2019

**Volejbal na Afrických hrách 2019** bol volejbalový turnaj v rámci multišportového podujatia Afrických hier 2019. Konal sa v Salé, v Maroku v dňoch od 22. do 31. augusta 2019, za účasti 6 mužských a 7 ženských tímov. Nováčikmi podujatia boli obe družstvá domáceho Maroka. Pôvodne sa malo na hrách predstaviť po 8 tímov v každej kategórii, pričom takto prebehlo aj žrebovanie skupín. Volejbalový turnaj sa na hrách organizuje od roku 1965 a toto bolo jeho 12. vydanie. Zápasy sa odohrali v aréne Salle El Bouâzzaoui s kapacitou 2 000 divákov. 

Titul v mužskej kategórii získal , ktorý sa v šesťčlennej skupine umiestnil pred  a .

 U žien obhájila titul , ktorá vo finále vyhrala nad .

## Kvalifikácia
;Muži

Pozn.: Číslo v zátvorke udáva umiestnenie vo svetovom rebríčku FIVB. 

;Ženy

Pozn.: Číslo v zátvorke udáva umiestnenie vo svetovom rebríčku FIVB.

## Aréna

## Výsledky
### Muži


----

### Ženy
#### Základné skupiny
##### Skupina A


##### Skupina B


#### Play-off

## Konečné poradie

;Muži

;Ženy

## Referencie

## Externé odkazy
* Oficiálna stránke Afrických hier 2019 *archive.org* /

* Oficiálna stránka Africkej volejbalovej konfederácie 
* Oficiálna stránka Afrického olympijského výboru  /

## Zdroje
* Volejbalový turnaj na oficiálnej stránke hier *archive.org* 
* Turnaj mužov  a žien Afrických hier 2019 na stránke Africkej volejbalovej konfederácie  
* Volejbalový turnaj mužov a žien Afrických hier 2019 na stránke todor66.com 
* Volejbalový turnaj mužov a žien Afrických hier 2019 na stránke the-sports.org 
* Turnaj mužov  a žien Afrických hier 2019 na stránke volleybox.net  

Kategória:Volejbal v 2019
Kategória:Volejbal na Afrických hrách
Kategória:Africké hry 2019
Juraj Krutek

**Juraj Krutek** (* 18. apríl 1904, Lazany (Kláštor pod Znievom)† 26. marec 1981, Bratislava) bol slovenský akademický maliar, reštaurátor a grafik, pôsobiaci v Bratislave.

Študoval na Gymnáziu v Kláštore pod Znievom, neskôr na Umelecko-priemyslovej škole v Prahe. Na gymnáziu v Kláštore pod Znievom neskôr v rokoch 1927 až 1931 aj učil kreslenie a hru na husle. Neskôr pracoval ako propagačný grafik a maliar mesta Bratislavy, zamestnaný v PKO a Mestskej galérii v Bratislave.

Jeho doménou boli maľby krajiny, obzvlášť rodného Kláštora pod Znievom, mestské veduty, podobizne, zátišia a figurálne kompozície. Jeho diela visia napríklad aj v Tatranskej galérii.

## Referencie


Kategória:Slovenskí maliari
Kategória:Osobnosti z Kláštora pod Znievom
P+R

náhľad|Slovenská dopravná značka IP19 – Parkovisko P+R
[náhľad|Parkovisko P+R v [Praha|Prahe blízko stanice metra Opatov]]
**P+R** (iné názvy: **(za)parkuj a choď (verejnou dopravou)**, **(za)parkuj a cestuj (verejnou dopravou)**; angl. park and ride, Park & Ride) je forma kombinovanej prepravy s nadväznosťou individuálnej automobilovej dopravy na verejnú hromadnú dopravu. Umožňuje sa budovaním záchytných parkovísk v blízkosti staníc, staníc metra a iných terminálov verejnej dopravy alebo zriaďovaním parkovísk spojených s mestom špeciálnou linkou verejnej hromadnej dopravy. Budovanie parkovísk P+R je dôležitým nástrojom podpory verejnej hromadnej dopravy a integrovaných dopravných systémov, respektíve intermodálnej dopravy.

## Praha
V Prahe bolo zriadených cca. 17 parkovísk P+R v blízkosti 12 staníc metra a 3 železničných staníc. Ich celková kapacita v júni 2011 bola 3 005 parkovacích miest. Samostatné parkovné je relatívne lacné, platbu parkovného bolo do júna 2011 možné výhodne zlúčiť s platbou cestovného na mestskú hromadnú dopravu (spiatočný lístok alebo jednodenný lístok) a mesto poskytovalo na tento lístok aj ďalšie zľavy napríklad na vstupnom. Od 1. júla 2011 však bolo denné parkovné zvýšené na dvojnásobok a boli zrušené zvýhodnené lístky na MHD spojené s parkovným. Mesto to zdôvodnilo tým, že parkoviská typu P+R sú od rána preplnené, a teda nie je dôvod ich zvýhodňovať. Parkovisko P+R v Prahe umožňovalo aj bezplatné parkovanie bicyklov, ktoré však neboli spojené s výhodným cestovným na MHD.

## Spojené kráľovstvo
V Spojenom kráľovstve je obvyklý systém, že z parkoviska typu P+R je do mesta zriadená špeciálna autobusová linka.

## Referencie

## Pozri aj
* K+R
* B+R

## Iné projekty

## Externé odkazy
* Doprava v klidu – část studie ÚDI z roku 2001
* P+R, B+R, K+R, Pražská integrovaná doprava, text nedatován, web datován 2018

## Zdroj

Kategória:Cestná doprava
Kategória:Dopravné stavby
Kategória:Mestská hromadná doprava
Jókaiho divadlo v Komárne

náhľad|Budova divadla cez deň
náhľad|Budova divadla v noci
**Jókaiho divadlo v Komárne** () je divadlo maďarskej národnostnej menšiny v Komárne. Popri divadle Thália v Košiciach je jedným z dvoch divadiel hrajúcich v maďarskom jazyku pôsobiacich na Slovensku. Ako nástupca Maďarského oblastného divadla (Matesz), založeného v roku 1952, hrá dôležitú úlohu vo verejnom vzdelávaní Maďarov na Slovensku. Svoje súčasné meno prevzalo v roku 1990. Spravuje ho Nitriansky samosprávny kraj.

## História divadla
Maďarské oblastné divadlo bolo zriadené 1. októbra 1952. Prvé predstavenie sa uskutočnilo v bývalom (odvtedy zbúranom) sídle Katolíckej asociácie bakalárov 15. januára 1953, kde predstavili hru *Tűzkeresztség* (Krst ohňom) od Erna Urbána. Koncom roku 1989 sa presťahovalo do súčasnej budovy divadla a 1. júna 1990 prevzalo svoje súčasné meno.

## Budova divadla
Moderná budova divadla (pôvodne postavená ako sídlo Mestského kultúrneho centra) sa nachádza na rohu Mederčskej a Petőfiho ulice v Komárne. Bola postavená v priebehu desiatich rokov a odovzdaná v roku 1987. Sochu zdobiacu foyer zhotovil sochár Tibor Bártfay, plastiku na poschodí sochár Tibor Kavecký a gobelín maliar Péter Mester.

## Riaditelia
* 19521962: István Fellegi
* 19631969: István Krivosik
* 19691971: Mátyás Dráfi
* 19711979: István Krivosik
* 19771979: József Konrád
* 19791989: Emőd Takáts
* 19891994: Sándor Beke
* 19941996: István Holocsy
* 19961997: Attila Mokos
* 19971998: Ica Németh
* 19981999: Emőd Takáts
* 19992003: József Kiss Péntek
* 20032020: Tibor Tóth
* od 2020: Tamás Gál

## Iné projekty

## Referencie

## Externé odkazy
* Jókaiho divadlo Komárno

## Zdroj

Kategória:Kultúra v Komárne
Kategória:Divadlá na Slovensku
B+R

náhľad|Parkovisko bicyklov v japonskej Niigate
**B+R** (bike and ride) je forma kombinovanej prepravy s nadväznosťou cyklistickej dopravy na verejnú hromadnú dopravu. Umožňuje sa najmä budovaním miest a zariadení na bezpečné odkladanie bicyklov v blízkosti stanice, staníc metra a iných terminálov alebo zastávok verejnej dopravy. Je dôležitým nástrojom podpory verejnej hromadnej dopravy a integrovaných dopravných systémov.

Iným spôsobom podpory cyklistiky a verejnej dopravy je možnosť prepravy bicyklov vo vozidlách verejnej hromadnej dopravy.

## Pozri aj
* K+R
* P+R
* Integrovaný dopravný systém

## Externé odkazy
* [Praha cyklistická – Pražská integrovaná doprava a cyklisté](http://doprava.praha-mesto.cz/(515qtz3kbglzmk554vtdtv55)/zdroj.aspx?typ=2&Id=63536&sh=502365656) 
* Technická správa komunikací hl. m. Prahy – plánek parkovišť P+R a stání K+R
* Doprava v klidu – část studie ÚDI z roku 2001

## Zdroj

Kategória:Mestská hromadná doprava
Kategória:Cyklistická doprava
Pakt

**Pakt** (z ) môže byť:
* všeobecne: zmluva, dohovor, dohoda, pozri zmluva
* medzinárodná zmluva spravidla o hospodárskej alebo vojenskej spolupráci (napr. pakt o neútočení), pozri medzinárodná zmluva
* publicisticky: zoskupenie (štátov) utvorené na základe takejto medzinárodnej zmluvy
* ICAO kód Medzinárodného letiska Ketchikan v meste Ketchikan na Aljaške v Spojených štátoch, pozri Medzinárodné letisko Ketchikan
* poľský kriminálny televízny seriál Mareka Lechkiho a Leszeka Dawida z roku 2015, pozri ''Pakt'' (televízny seriál)
* nemecká synthpopová hudobná skupina založená roku 2011, pozri Pakt (hudobná skupina)

## Pozri aj
* Briandov-Kelloggov pakt (1928)
* balkánska dohoda (balkánsky pakt; 1934)
* oceľový pakt (1939)
* pakt Ribbentrop-Molotov (1939)
* pakt troch veľmocí (1940)
* Organizácia Severoatlantickej zmluvy (počas komunistického režimu nazývané *Severoatlantický pakt*; 1949)
* tichomorský bezpečnostný pakt (1952)
* Organizácia Varšavskej zmluvy (neoficiálne: Varšavský pakt; 1955)
* pakt stability a rastu (1997)

## Referencie
ESO 137-001

**ESO 137-001** alebo **Abell 137-001** je špirálová galaxia v Južnom Trojuholníku. Patrí do kopy galaxií Abell 3627. Cez kopu sa pohybuje rýchlosťou takmer 7 miliónov kilometrov za hodinu. Kvôli zrážkam s riedkym horúcim plynom vo vnútri kopy za sebou zanecháva dva dlhočizné chvosty merajúce státisíce svetelných rokov. Galaxia týmto procesom stratila významné množstvo prachu a plynu, čím bude vznik hviezd v nej v budúcnosti problematický. Zato z očesaného materiálu sa mimo galaxie sformovalo niekoľko jasných hviezdokôp.

Kategória:Súhvezdie Južný trojuholník
Kategória:Špirálové galaxie
Kategória:ESO objekty
Kategória:Kopa galaxií v Pravítku
Vlajka Karačajsko-Čerkeska

[náhľad|Vlajka [Karačajsko-Čerkesko|Karačajsko-Čerkeska]]
**Vlajka [[Karačajsko-Čerkesko|Karačajsko-Čerkeska]]** je vlajka autonómnej republiky na území Ruska. Bola predstavená 26. júla 1996.

## Opis vlajky
Vlajka sa skladá z troch pruhov, z modrej, zelenej a červenej.

* Modrá symbolizuje mier, dobré úmysly a pokoj.
* Zelená predstavuje prírodu, plodnosť a bohatstvo.
* Červená znázorňuje jednotu ľudí z Karačajsko-Čerkeska.
* V strede zeleného pruhu s nachádza žltý kruh, ktorý v sebe skrýva žlté slnko vychádzajúce spoza bielej hory. Tento symbol znázorňuje jasnú budúcnosť ľudí Karačajsko-Čerkeska.

## Referencie


Kategória:Karačajsko-Čerkesko
Karačajsko-Čerkesko
Glieda

**Glieda** (staršie *glejda*; nárečovo aj *gléta*, *gľejta*, *gľejda*, *glejeta*; etymológia: zo starohornonemeckého slova *glete* [dnes: *Glätte*] = hladkosť, hladký povrch) môže byť:
* sklovitý povlak na ochranu a/alebo ozdobu (najmä keramických, ľudovejšie aj kovových) predmetov, synonymá: email, smalt, glazúra, pozri email (tvrdé materiály) a glazúra (keramika)
* nárečovo: ruda či hlinka, z ktorej sa vytvára glazúra na keramických výrobkoch, pozri pod glazúra (keramika)
* nárečovo: rozsmiesená hlina na omazávanie stien
* staršie: zubná sklovina, pozri sklovina
* triviálny názov:
** červenej kryštálovej modifikácie oxidu olovnatého, pozri pod oxid olovnatý
**oxidu olovnatého (t.j. červená aj žltá modifikácia), pozri oxid olovnatý 
* zastarano: rad, (bojový) šík
* nárečovo: skupina spoločensky, pracovne či vekovo rovnako radených ľudí

## Zdroje
Dungeon synth

**Dungeon synth** je podžáner hudby dark ambient, ktorá vznikla na konci osemdesiatych a začiatkom deväťdesiatych rokov. Žáner využíva estetiku a témy zvyčajne spojené s black metalom a aplikuje sa na snové ambient piesne. Štýl sa často porovnáva s hudbou videohier, pretože sa v nich občas uplatňuje.

Prví priekopníci dungeon synth sa spájali hlavne s black metalovou scénou, ale odvtedy sa už žáner vyvinul. Berúc do úvahy primitívnu, éterickú a často stredovekú estetiku, ktorá sa aplikuje na zvuk žánru ambient. Klasický dungeon synth verzie sa zameriavajú hlavne na obnovenie stredovekých hudobných štýlov pomocou syntetizátorov. Čerpá zo zvuku speváckych zborov alebo bojových pochodov. Žáner sa tiež inšpiroval ľahším žánrom fantasy a vydané skladby pripomínajú MIDI soundtracky videohier z 80. a 90. rokov.

## Referencie

## Zdroj

Kategória:Ambientná hudba
Vladimír Šnídl

**Vladimír Šnídl** (* 1983) je slovenský novinár, ktorý sa zameriava na problematiku šírenia hoaxov a dezinformácií, a jeden zo zakladajúcich členov Denníka N.

Vyštudoval politológiu a medzinárodné vzťahy na Univerzite Karlovej v Prahe. Pred nástupom do Denníka N pôsobil od roku 2007 v českom denníku Hospodářské noviny a týždenníku Ekonom, od roku 2014 v slovenskom denníku SME. Je autorom knižnej publikácie *Pravda a lož na Facebooku*. 

## Knižné publikácie
* 
* 

## Referencie

Kategória:Slovenskí novinári
Kategória:Investigatívni novinári
Kategória:Laureáti Novinárskej ceny
Kategória:Denník N
Sklovina (rozlišovacia stránka)

**Sklovina** môže byť:
*roztavené sklo (najmä v peci pri výrobe), pozri sklovina (tavenina)
*zubná sklovina, pozri sklovina
*sklovitá látka na výrobkoch (najmä na keramike), synonymá: email, smalt, glazúra, pozri email (tvrdé materiály) a glazúra (keramika)

## Zdroje
*sklovina. In: Krátky slovník slovenského jazyka
*sklovina. In: Slovník slovenského jazyka (Peciar)
*glazúra. In: Synonymický slovník slovenčiny
*sklovina. In: Příruční slovnik jazyka českého https://psjc.ujc.cas.cz/search.php
*email. In:
Po

**Po** môže byť:
*taliansky názov rieky Pád, pozri Pád (rieka)
*dedina v Thajsku, pozri Po (Thajsko)
*jazyk v Novej Guinei, synonymum: bo, pozri bo (jazyk)
*hudobný nástroj, pozri po (hudobný nástroj)
*značka chemického prvku polónium, pozri polónium
*prípona názvu súboru, pozri .po
*skratka slova petaoktet (vedľajšia jednotka informácie)
*súčasť techniky laterálneho myslenia, pozri po (laterálne myslenie)
*americký film z roku 2016, pozri Po (film z roku 2016)
*fiktívna postava:
** hlavná postava franchisingu Kung Fu Panda, pozri Po (Kung Fu Panda)
** postava v britskom televíznom seriáli Teletubbies, pozri Po (Teletubbies)
** postava v románe Kristin Cashorovej
* meno pandy obrovskej v Zoo Atlanta, pozri Po (panda)
*priezvisko, napr.:
** Kimberly Poová (* 1971), americká tenistka
** Teresa del Po (1649–1716), talianska maliarka

**PO** môže byť skratka výrazu:
* Compagnie du chemin de fer de Paris à Orléans (zaniknutá francúzska železničná spoločnosť)
* Petrol Ofisi (spoločnosť zaoberajúca sa distribúciou ropy)
* Petty officer
* Pilkington Optronics (nadnárodný výrobca optroniky)
* Pilot officer
* Platforma Obywatelska - Občianska platforma (poľská politická strana)
* Pocket Operator (séria bicích strojov a syntetizátorov od Teenage Engineering)
* Polar Air Cargo (kód IATA)
* Prešov (EČV)
* putout (v štatistike bejzbalu)

## Pozri aj
* P.O (* 1993; juhokórejský reper)
* Po! (britská hudobná skupina)
* pcho (napr. kórejské jedlo, kórejský odev, prvok čínskeho náboženstva)

Kategória:Rozlišovacie stránky
Vlajka Bavorska

náhľad|Streifenflagge (pruhovaná vlajka)
náhľad|Rautenflagge (kosoštvorcová vlajka)
Bavorský slobodný štát má dve rovnocenne uznané vlajky. Obe obsahujú bielu a svetlomodrú farbu. Jedna z nich pozostáva z bieleho a svetlomodrého vodorovného pruhu (nem. *Streifenflagge*, v preklade *pruhovaná vlajka*), druhú ozdobujú biele a svetlomodré kosoštvorcové tvary (nem. *Rautenflagge*, v preklade *kosoštvorcová vlajka*).

## Používanie vlajok Bavorska
Bavorsko má síce dve vlajky, no ani jedna z nich nie je uznaná oficiálne. Všetky úrady a inštitúcie sa môžu sami rozhodnúť, ktorú budú používať.

### Streifenflagge (pruhovaná vlajka)
Streifenflagge pozostáva z dvoch pruhov - horná časť vlajky je biela, dolná svetlomodrá.

### Rautenflagge (kosoštvorcová vlajka)
Rautenflagge je používanejšia vlajka Bavorska. Pôvodná verzia vlajky obsahuje najmenej 21 bielych a svetlomodrých kosoštvorcov, pričom sú zahrnuté aj kosoštvorce odrezané od okrajov. Počet kosoštvorcov sa môže aj zvýšiť, ak sa použije iný pomer veľkosti vlajky, keďže ani ten nie je úradne uznaný. Pravý horný roh je určený pre biely kosoštvorec, vypovedá o tom vyhlásenie zo 16. februára 1971.

Rautenflagge bol v 12. až 13. storočí znakom Bogenovcov.

## Referencie

Kategória:Vlajky autonómnych území
Kategória:Bavorsko
Vlajka Vojvodiny

náhľad|Vojvodinská vlajka
náhľad|Tradičná vlajka Vojvodiny s erbom
náhľad|Tradičná vlajka Vojvodiny bez erbu
Autonómna oblasť Vojvodina má dve rovnocenné vlajky.

## Dejiny vlajky
Koncom 17. storočia bolo územie dnešnej Vojvodiny oslobodené od Turkov a územie obsadili Maďari, Chorváti a Srbi. Po Maďarskej revolúcii roku 1848 boli zostavené vlajky s modrou, žltou a zelenou farbou vo viacerých podobách. Jednalo sa o vlajku Srbov a Chorvátov, ktorí sa podieľali na potlačení Maďarskej revolúcie, preto Srbi na území Sriem, Banát a Báčky vyhlásili nezávislé vojvodstvá Vojvodiny.

Rakúsko ku koncu roka 1848 Vojvodinu uznalo. Autonómnymi farbami Vojvodiny sa stali srbské národné farby: červená, modrá a biela. Historické trojfarebné vlajky s habsburským znakom sú vystavené v mestskom múzeu v Sombore.

V roku 1860 bola Vojvodina začlenená pod uhorskú správu. Po I. svetovej vojne sa pridelila ku Kráľovstvu Srbov, Chorvátov a Slovincov, na konci II. svetovej vojny sa stala autonómnou provinciou Srbskej ľudovej republiky v rámci Juhoslávie. Autonómna oblasť nemala úradnú vlajku, používali sa výlučne vlajky Juhoslávie a Srbska.

V roku 1990 bola autonómia Vojvodiny novou srbskou ústavou zrušená. Návrhy vlajok protimilešovičovských strán neboli prijaté. Liga sociálnych demokratov Vojvodiny sa prezentovala vlajkou z roku 1848, no ani im sa ju nepodarilo presadiť.

27. februára 2004 bola vojvodinská vlajka prijatá, totiž zo 120 poslancov v parlamente za ňu zahlasovalo 79. Zákon mal byť prijatý 6. marca, avšak v Novom Sade bola vlajka Vojvodiny vztýčená už 29. februára.

15. septembra 2016 bola prijatá tradičná vlajka Vojvodiny, a to v dvoch podobách - s erbom a bez neho.

## Vojvodinská vlajka
Vlajka Vojvodiny sa skladá z troch farieb: červenej, tmavomodrej a bielej. Farby sú usporiadané vodorovne, v pomere 1:8:1. Farby boli naďalej prevzaté z pôvodnej srbskej vlajky. Tmavomodrá znázorňuje proeurópsku orientáciu a multietnickú kultúru. V strede modrého pruhu sa nachádzajú tri žlté päťcípe hviezdy, ktoré pripomínajú historické oblasti Vojvodiny Sriem, Banáty a Báčku. Pomer strán vlajky sú 1:2.

Vlajka bola prijatá 27. februára 2004.

## Tradičná vlajka Vojvodiny
Tradičná vlajka Vojvodiny sa skladá z troch pruhov - z červenej, modrej a bielej v rovnakom pomere. Farby sú usporiadané v rovnakom pomere. Uprostred vlajky sa môže nachádzať erb, no nemusí.

Vlajka bola prijatá 15. septembra 2016.

## Referencie


Kategória:Vojvodina
Kategória:Srbsko
Kategória:Vlajky autonómnych území
Corona (pivo)

**Corona Extra** (predtým aj **Coronita Cerveza**) je značka mexického piva, ktoré sa vyrába v pivovare Modelo v hlavnom meste Mexico City.

## Druhy piva značky Corona
náhľad|Corona na pláži
* ***Corona Extra*** ležiak s obsahom alkoholu 4,5%.
Je to spodne kvasené svetlé pivo pôvodne obľúbené medzi nižšou vrstvou obyvateľov Mexika, čo už v súčasnosti neplatí. Corona sa vyrába predovšetkým pre export do zahraničia vďaka tomu, že si získalo dobré meno v cudzine. V Španielsku sa predávalo do roku 2016 pod názvom Coronita, pretože v Španielsku bol názov Coronas ochrannou známkou vinárskej spoločnosti Miguel Torres SA.  Medzi domáce pivá, určené pre tuzemský trh od rovnakého producenta potom patrí napríklad Negra modelo. Corona sa varí z vody, kukurice, ryže, chmeľu, kvasníc s prídavkom kyseliny askorbovej. Produkt má svetlo slamovú farbu a veľmi jemnú chuť so slabou chmeľovou horkosťou. Ročne sa vyrobí až 4,6 miliardy litrov tohto unikátneho piva. Corona Extra, predtým aj Coronita, je vyrábaná spoločnosťou Grupo Modelo, ktorá bola založená roku 1925. Pivovar je jedným z najslávnejších producentov alkoholu v Mexiku.

Distribútorom piva Corona na Slovensku je Staropramen Slovakia.

## Literatúra
*  Verhoef, Berry: *Kompletní encyklopédie piva*, Rebo, 1998, ISBN 80-7234-116-2

## Referencie

## Iné projekty

## Externé odkazy
* Stránky pivovaru Modelo  

## Zdroj

Kategória:Značky piva
Snímač teploty oleja

**Snímač teploty oleja** monitoruje teplotu oleja v spaľovacom motore. Signál zo snímača používa riadiaca jednotka motora na optimalizáciu jeho chodu.

## Charakteristika
Teplota oleja je dôležitá pre optimálny chod motora a je žiadúce, aby dosahovala o niekoľko stupňov vyššiu teplotu, než je hodnota teploty chladiacej kvapaliny. Teplota oleja sa musí regulovať, pretože má špecifický pracovný rozsah. Pri vysokej teplote oleja (stáva sa riedkym) nastáva problém s mazaním motora a dochádza k degradácii maziva. Ak je olej príliš studený, jeho hustota je vyššia a dochádza k nedostatočnému mazaniu pohyblivých častí a ich vyššiemu opotrebovaniu. Teplota oleja sa mení v závislosti od zaťaženia motora, preto sa musí konštantne monitorovať. 

Informácia o teplote oleja sa zväčša zobrazuje na prístrojovej doske ako numerická hodnota, prípadne je použitá kontrolka, signalizujúca vysokú teplotu oleja.

## Príznaky problémov so snímačom
* evidentne chybné hodnoty snímača - napr. skokové zmeny teploty
* výrazne vyššia hodnota teploty oleja od teploty chladiacej kvapaliny
* kolísanie hodnôt teploty oleja
* konštantná hodnota teploty oleja
* prehriatie motora
* rozsvietená kontrolka motora
* tmavá farba výfukových plynov

## Dôvody poruch na snímači
* skratovanie vodičov prenášajúcich signál zo snímača
* korózia konektorov

## Zdroje
*Measuring Engine Oil Temperature with Hermetically Sealed Sensors - omega.co.uk
*Symptoms of a Bad or Failing Oil Temperature Sensor - autoblog.com

Kategória:Regulácia piestových spaľovacích motorov
Kategória:Príslušenstvo piestových spaľovacích motorov
Kategória:Senzory
Snímač teploty chladiacej kvapaliny

**Snímač teploty chladiacej kvapaliny** meria teplotu chladiacej kvapaliny a poskytuje informáciu o množstve odvedeného tepla z motora.

## Charakteristika
Riadiaca jednotka motora využíva informácie zo snímača, ktorý pracuje pomocou termistora a ním korigovaného signálu v závislosti od teploty chladiacej kvapaliny. Získané informácie využíva najmä na riadenie chodu ventilátora chladiča, no tiež optimalizáciu pomeru zmesi paliva, recirkuláciu výfukových plynov a úpravu časovania zapaľovania. Je žiadúce, aby pohonný agregát dosiahol v čo najkratšom čase optimálnu prevádzkovú teplotu, ku ktorej dosiahnutiu prispieva výraznou mierou aj tento snímač.

Informácia o teplote chladiacej kvapaliny sa zobrazuje na prístrojovej doske. Ak signál zo snímača chýba alebo je mimo očakávaného rozsahu, radiaca jednotka motora rozsvieti kontrolku poruchy chladenia a uloží príslušný chybový kód do svojej pamäte.

Snímač je obyčajne montovaný v hlave valcov, bloku motora alebo na termostate. Ďalší snímač môže byť montovaný na inom mieste na motore, alebo na chladiči. Časť snímača zasahuje do kanálika chladiaceho systému, kde meria teplotu chladiacej kvapaliny. Niektoré snímače merajú teplotu samotných chladených súčiastok, čo sa využíva najmä u vzduchom chladených motoroch.

## Príznaky problémov so snímačom
* chybný údaj o teplote na prístrojovej doske (po zahriatí motora by mala dosahovať 88 - 90°C).
* prehrievanie motora (zvýraznené meradlom na prístrojovej doske)
* rozsvietenie kontrolky chladenia motora na prístrojovej doske
* obmedzený výkon (spôsobený chybným pomerom zmesi)
* vyššia spotreba paliva

## Dôvody porúch na snímači
* skrat v konektore alebo v káblovom zväzku, ktoré spôsobuje prerušenie signálu alebo chybný údaj
* korózia na konektore snímača

## Zdroje
*What is a Coolant Temperature Sensor? - holtsauto.com
*Engine coolant temperature sensor: how it works, symptoms, problems, testing - samarins.com
*Engine Coolant Temperature Sensor (ECT) - autoditex.com
*Measuring a coolant temperature sensor - tiepie-automotive.com
*How Does an Engine Coolant Temperature Sensor Work? - resource-center.meineke.com

Kategória:Systémy chladenia spaľovacích motorov
Kategória:Príslušenstvo piestových spaľovacích motorov
Kategória:Senzory
Kategória:Regulácia piestových spaľovacích motorov
Vlajka Amurskej oblasti

[náhľad|Vlajka [Amurská oblasť|Amurskej oblasti]]
**Vlajka Amurskej oblasti**, vo východom Rusku, bola prijatá 16. apríla 1999. Pomer vlajky Amurskej oblasti je 2:3.

## Charakteristika vlajky
Vlajka Amurskej oblasti sa skladá (zhora) z červenej, bielej a modrej farby, ktoré boli prevzaté zo zástavy Ruskej federácie.

* Horná časť vlajky je červená, ktorá poukazuje na dejiny Amurskej oblasti.
* Horná časť vlajky je oddelená bielym vlnovitým pásom, ktorá tvorí \frac{1}{15} šírky vlajky.
* Spodná časť vlajky je modrá, ktorá tvorí \frac{1}{3} šírky vlajky. Modrá farba znázorňuje rieku Amur.

## Referencie

Kategória:Amurská oblasť
Amurská oblasť
Zákon o návrate

**Zákon o návrate** () je izraelský zákon ktorý schválil Kneset 5. júla 1950 dávajúci Židom právo vrátiť sa do Izraela, žiť tam a získať štátne občianstvo.

Zákon sa vzťahuje na každého človeka so židovskými koreňmi a členov jeho rodiny, ale nie len na tých ktorí majú židovskú mamu alebo konvertitu, ale aj na človeka ktorý má židovské príbuzenské vzťahy zo strany otca alebo prarodičov.

## Referencie

Kategória:Právne predpisy v Izraeli
Kategória:Politika v Izraeli
Kategória:Sionizmus                         
Kategória:1950
Čvirik

**Čvirik** môže byť:
* zriedkavo: štebotajúci vták, obyčajne vrabec, pozri pod štebot
* zriedkavo expresívne: štebot
* citoslovce napodobňujúce štebot vtákov, najmä vrabcov, pozri pod štebot
* expresívne: malé dieťa, chlapec
* priezvisko na Slovensku, napr.:
** Peter Čvirik, slovenský futbalista (* 1979)
** Lenka Čviriková Hriadelová, slovenská televízna moderátorka, manželka Petra (* 1973)

## Pozri aj
* syrinx (anatómia), spevný orgán vtákov vyvinutý u spevavcov (vrabcotvarých), ktorý im umožňuje vytvárať zložité hlasové prejavy (štebot)
* Twitter, sociálna sieť umožňujúca publikovať krátke príspevky, tzv. tweety (angl. *tweet* – doslova „čvirik, štebot“)

## Referencie
Štebot

**Štebot** (iné názvy: **švitor**, **švehol**, **ševel**, **džavot**, zriedkavo expresívne **čvirik**) je jemný spevavý zvuk, ktorý vydáva časť druhov vtákov z radu vrabcotvarých (Passeriformes). Vydávať tieto zložité hlasové prejavy, pozostávajúce zo zvučných a hlasných tónov, im umožňuje spevný orgán syrinx, ktorý sa nachádza pri ústí priedušiek.

## Referencie

Kategória:Vtáky
Sem (biblická postava)

**Sem** (iné názvy: **Šém**, **Šem** , **Sém**; po hebrejsky שֵׁם - Šem/iný prepis:Šém - doslova: *"meno"*; po grécky: Σήμ - Sém; po arabsky: سام - Sám) je jeden z troch synov Noema, praotec Semitov.

V Biblii je o ňom prvá zmienka v knihe Genezis a jeho meno sa vyskytuje aj v knihe 1. Paralipomenon, kde však figuruje už len ako meno v genealogickom zozname .

## Datovanie
Podľa Biblie sa narodil 100 (prípadne 98) rokov pred Potopou, a teda v závislosti od použitej biblickej chronológie pravdepodobne 1556, 1656, 2256 či 2262 rokov (porovnaj datovanie v článku Noe) od stvorenia sveta, t.j. stvorenia Adama. Zomrel vo veku 600 rokov, čiže 500 (prípadne 502) rokov po Potope. 

## Príbuzenstvo
* Otec: Noe
* Matka: Noema (Naama), sestra Tubalkaina (Túbal-Kajina)
* Bratia: Cham (Chám) a Jafet (Jefet)
* Potomkovia: Elam (Elám), Asýr (Aššúr), Arfaxad (Arpachšad), Lud (Lúd), Aram
(Na prvom mieste je uvedené meno podľa katolíckeho prekladu, v zátvorke je uvedené meno podľa ekumenického prekladu Biblie.)

## V Biblii a židovskej tradícii
Sem sa narodil približne okolo päťstých narodenín svojho otca. David Gans vo svojej kronike uvádza, že sa tak stalo v roku 1558 od stvorenia sveta, čo zodpovedá rozmedziu rokov 2203-2204 pred Kr., dva roky po narodení svojho staršieho brata Jafeta . Z Biblie o ňom rovnako ako v prípade Chama a Jafet vieme len to, že so svojimi manželkami, otcom a matkou boli ušetrení skazy pri potope sveta . Po potope prejavil úctu svojmu otcovi tým, že spoločne s Jafetom prikryl jeho nahotu  čím dal jasne najavo, že lipne na dodržiavaní siedmich noachidských prikázaní. Inak sa v Biblii jeho meno prakticky nevyskytuje. Podľa biblickej chronológie však Sem prežil mnoho svojich potomkov v nasledujúcich pokoleniach vrátane Abraháma - praotca izraelského národa. Podľa židovskej tradície Sem založil akadémiu, v ktorej učil záujemcov z nasledujúcich generácií tomu, čo sa naučil od svojich otcov, a učil sa u neho ešte aj Abrahámov vnuk Jakub (Jákob) v medziobdobí, ako býval u svojho strýka Labana (Labána) potom, čo utiekol od svojich rodičov pred hnevom svojho brata Ezaua (Ezáva). Židovská tradícia navyše identifikuje Sema s kráľom a kňazom Melchisedekom a tvrdia o ňom, že sa narodil bez predkožky a spĺňal teda základnú podmienku brit mila . Podľa tradície mal tento kňaz dcéru Tamar, s ktorou mal Jakubov syn Juda synou Peresa a Zeracha.

## Referencie

## Zdroj

Kategória:Biblické postavy
Kategória:Kniha Genezis
Ševel

**Ševel** môže byť:
* štebot
* knižne:
** veľmi jemný, sotva počuteľný šuchotavý zvuk, ševelenie (napr. ševel ihličia)
** veľmi jemný, sotva badateľný pohyb, šteklenie (napr. ševel v dlani), pozri šteklenie

## Pozri aj
* Sevel

## Referencie
Džavot

**Džavot** môže byť:
* živý, hlasný, bezstarostný hovor (spravidla malých detí, často i hlasný hovor žien), pozri pod rozhovor
* štebot
* vrava

## Referencie
Elam (rozlišovacia stránka)

**Elam** môže byť:
*staroveká ríša, pozri Elam
*meno viacerých postáv z Biblie, napr.:
**Semov syn, pozri Elam (Semov syn)
*vysokoškolský klub v Bratislave, pozri Elam (klub)
Anna Tureničová

**Anna Tureničová** (* 24. jún 1955) je slovenská diplomatka, bývalá veľvyslankyňa Slovenska v Turecku.

## Životopis
V rokoch 1970 až 1973 študovala Gymnázium Pezinok, v rokoch 1973 až 1974 sa pripravovala na zahraničné pôsobenie na Gymnáziu v Banskej Štiavnici. V rokoch 1974 až 1979 študovala germanistiku na Univerzite v Lipsku kde v rokoch 1980 až 1984 pracovala na externej vedeckej ašpirantúre.

V rokoch 1979 až 1991 bola vedúcou redaktorkou Odboru medzinárodných stykov Slovenskej televízie. Následne do roku 1993 pracovala ako zástupkyňa riaditeľa Tlačového a informačného odboru Úradu vlády SR. V rokoch 1993 až 1995 bola riaditeľkou tlačového odboru Kancelárie prezidenta SR.

## Diplomatické pôsobenie
V rokoch 1995 až 1997 riadila Odbor analýz a plánovania Ministerstva zahraničných vecí, v rokoch 1997 až 1998 bola riaditeľkou Kabinetu ministra. V roku 1998 sa stala Chargé d’affaires na veľvyslanectve Slovenska v Canberre. V rokoch 2000 až 2004 bola veľvyslankyňa Slovenska pre Austráliu, Nový Zéland a Oceániu. Jej predchodcom bol v rokoch 1993 až 1998 ako chargé d´affaires a.i. Ivan Špilda a nástupcom Peter Prochácka (2004 až 2009).

Po návrate v rokoch 2004 až 2007 viedla Odbor Spoločnej zahraničnej a bezpečnostnej politiky ako riaditeľka.

16. júla 2007 dostala od prezidenta Ivana Gašparoviča poverovacie listiny ako veľvyslankyňa Slovenska na Cypre. Tureničová predniesla príhovor za vymenovaných veľvyslancov. Slovenské zastúpenie pomáha spájať rozdelené časti Cypru pomocou pri jednaniach o každodenných záležitostiach. Túto úlohu prebralo po československej misii, ktoré rozhovory medzi Turkami a Grékmi začalo tesne pred svojím rozdelením. Na Cypre pôsobila do roku 2013. Jej predchodcom bol v rokoch 2002 až 2007 Ján Varšo, nástupkyňou v rokoch 2013 až 2017 Oksana Tomová.

V rokoch 2013 až 2015 pracovala ako riaditeľka protokolu na MZV.

Za veľvyslankyňu v Turecku je vymenoval 9. júla 2015 prezident Andrej Kiska. 15. septembra 2015 odovzdala svoje poverovacie listiny prezidentovi Turecka Recepovi Tayyipovi Erdoğanovi. Jej predchodcom bol Milan Zachar. V júli 2020 ju vo funkcii vymenil Ján Pšenica.

## Referencie

Kategória:Absolventi Univerzity Lipsko
Kategória:Slovenskí germanisti
Kategória:Slovenskí diplomati
Kategória:Pracovníci Slovenskej televízie
Kategória:Pracovníci Úradu vlády Slovenskej republiky
Kategória:Pracovníci Kancelárie prezidenta Slovenskej republiky
Kategória:Veľvyslanci Slovenska v Austrálii
Kategória:Veľvyslanci Slovenska na Novom Zélande
Kategória:Veľvyslanci Slovenska na Cypre
Kategória:Veľvyslanci Slovenska v Turecku
Aššur (rozlišovacia stránka)

**Aššur** (iné názvy: **Ašur**, **Assur**, **Asur**, zriedkavo **Aššúr**) môže byť:
* významné mesto v starovekej Asýrii, pozri Aššur
* Asýria
* hlavný asýrsky boh , pozri Aššur (boh)

**Aššur** (iné názvy: **Ašur**, **Aššúr**) môže byť aj iné meno biblickej postavy Asýr (údajný praotec Asýrčanov) , pozri Asýr (biblická postava)

**Assur** môže byť aj priezvisko, napr.:
*David Jakob Assur (nem. spisovateľ)

## Zdroje
Šém

**Šém** alebo **šem** môže byť:
* (s veľkým Š) biblická postava, synonymum: Sem, pozri Sem (biblická postava)
* (s malým š) v židovskej mystike: tabuľka alebo pergamen s magickým menom, príp. magická guľôčka s podobným významom (napríklad ako pomôcka na oživenie Golema), pozri šém (tabuľka)

## Zdroje
Rafał Trzaskowski

**Rafał Kazimierz Trzaskowski** (* 17. január 1972, Varšava) je poľský politik a politológ, špecialista na európske záležitosti, od 2018 primátor hlavného mesta Varšavy.

Je vyštudovaný doktor humanitných vied, poslanec Európskeho parlamentu (20092013), v rokoch 20132014 minister správy a informatizácie, v rokoch 20142015 štátny tajomník na ministerstve zahraničných vecí, poslanec Sejmu (20152018), od 2020 podpredseda Občianskej platformy (PO). V roku 2020 kandidoval v prezidentských voľbách. V prvom kole volieb v júni 2020 získal 30,5% hlasov a postúpil do druhého kola s úradujúcim prezidentom Andrzejom Dudom (43,5%). V druhom kole v júli 2020 prehral so ziskom 48,97%.

V novembri roku 2024 Trzaskowski opäť ohlásil, že bude kandidovať v nadchádzajúcich prezidentských voľbách v máji roku 2025. Kandidoval za vládnu stranu Občianska platforma. V prvom kole (18. máj 2025) porazil svojho najvýraznejšieho protikandidáta, historika a predsedu Ústavu národnej pamäti Karola Nawrockeho so ziskom 31,36% hlasov. Nawrocki získal 29,54% a postúpil tak s Trzaskowskim do druhého kola. V druhom kole (1. júna 2025) Trzaskowski prehral so ziskom 49,11% hlasov. 

## Ocenenia a vyznamenania
* 2017: Rytier Rádu čestnej légie (Francúzsko)

## Referencie

## Iné projekty

## Zdroj
* 

Kategória:Poľskí ministri
Kategória:Poslanci Sejmu (3. republika)
Kategória:Štátni tajomníci Ministerstva zahraničných vecí Poľskej republiky
Kategória:Poslanci Európskeho parlamentu z Poľska
Kategória:Primátori Varšavy
Kategória:Osobnosti z Varšavy
Kategória:Nositelia Radu čestnej légie
Kategória:Absolventi Varšavskej univerzity
Asýr

**Asýr** môže byť:
*staršie: Asýrčan, pozri Asýrčania
*biblická postava, synonymá: Aššúr, Aššur, Ašur, pozri Asýr (biblická postava)
Anglicko-sovietska zmluva (1942)

náhľad|249x249bod
**Anglicko-sovietska zmluva** (ang. *Anglo-Soviet Treaty*, rus. Англо-советский союзный договор), formálne **Dvadsaťročná dohoda o vzájomnej pomoci medzi Spojeným kráľovstvom a Zväzom sovietskych socialistických republík** (ang. *Twenty-Year Mutual Assistance Agreement Between the United Kingdom and the Union of Soviet Socialist Republics*) vytvorila vojenskú a politickú alianciu medzi Sovietskym zväzom a Spojeným kráľovstvom, ktorá mala trvať do konca druhej svetovej vojny, alebo v prípade dlhšej vojny 20 rokov po jej podpísaní.

Zmluva bola podpísaná 26. mája 1942 v Londýne. Podpísali ju vtedajší britský minister zahraničných vecí, Anthony Eden, a sovietsky minister zahraničných vecí Viačeslav Michajlovič Molotov.

## Predohra
Prvé stretnutie, na ktorom sa diskutovalo o zmluve, sa uskutočnilo 15. decembra 1941 (týždeň po tom, čo Spojené štáty vstúpili do druhej svetovej vojne na stranu Britov a Sovietov).

Josif Stalin, vtedajší diktátor ZSSR, v prípade výhry navrhlo rozdeliť povojnovú Európu najmä medzi Sovietsky zväz a Spojené kráľovstvo. Stalin totiž dúfal, že sa mu podarí získať späť územia stratené po I. svetovej vojne a začatí operácie Barbarossa, ako boli Rumunsko, Ukrajina, Bielorusko, Litva, Lotyšsko, Estónsko, či Fínsko. Výmenou za tieto územia by malo Spojené kráľovstvo voľný prístup cez Lamanšský prieliv, Baltské a Severné more.

Mnoho spojencov sa rokovania nezúčastnilo (napr. Austrália, Nový Zéland, India, Čína) aj napriek faktu, že už pred rokom 1941 vyhlásili vojnu krajinám osi. Česko-Slovensko a Francúzsko sa rokovania nezúčastnili, keďže boli pod okupáciou Nemecka.

## Referencie


Kategória:Medzinárodné zmluvy
Kategória:Druhá svetová vojna
Železničná stanica Veľké Bielice

**Železničná stanica Veľké Bielice** je železničná stanica v Partizánskom, v mestskej časti Veľké Bielice. Leží na trati Nové Zámky – Prievidza.

Stanica obsahuje 4 dopravné a 2 manipulačné koľaje. Stanica bola otvorená v roku 1884, 12 rokov bola konečnou stanicou. 

Stanica neponúka predaj lístkov.

## Referencie

## Externé odkazy
* Stanica na stránke VLAKY.NET

Veľké Bielice
Kategória:Doprava v Partizánskom
Vlajka Jaroslavlianskej oblasti

[náhľad|230x230bod|Vlajka [Jaroslavlianska oblasť|Jaroslavlianskej oblasti]]
**Vlajka Jaroslavlianskej oblasti** je jeden zo symbolov oblasti. Vlajka bola prijatá 27. februára 2001 a zároveň zapísaná do štátneho heraldického registra Ruskej federácie s pridelením registračného čísla 848 (NHR: 848). 

## Opis vlajky
Vlajka Jaroslavlianskej oblasti má tvar obdĺžnika. Jej pozadie je žlté a uprostred vlajky sa nachádza čierny medveď, ktorý má ľavú labu zdvihnutú do vzduchu, zatiaľčo v pravej drží červeno-sivú halapartňu, ktorú si opiera si o ľavé plece. 

Medveď je symbolom Jaroslavlianskej oblasti od 12. storočia, keď podľa legendy Jaroslav I. zabil medveďa, ktorý ho napadol. 

Šírka vlajky je v pomere 2:3. 

## Referencie

Kategória:Vlajky subjektov Ruskej federácie
Londýnska dohoda o stíhaní a potrestaní hlavných vojnových zločincov Osi

**Londýnska dohoda o stíhaní a potrestaní hlavných vojnových zločincov Osi** (; označovaná aj ako 
**Londýnska dohoda o zriadení Medzinárodného vojnového tribunálu** alebo len **Londýnska dohoda**) je medzinárodná zmluva Spojených štátov, Spojeného kráľovstva, Francúzska a Sovietskeho zväzu, ktorá bola podpísaná v Londýne tri mesiace po skončení druhej svetovej vojny v Európe, 8. augusta 1945. Signatári v nadväznosti na Moskovskú deklaráciu z októbra 1943 rozhodli o potrestaní vojnových zločincov zo štátov Osi.

## Charta Medzinárodného vojenského tribunálu
Prílohou dohody je **Charta Medzinárodného vojenského tribunálu** (; označovaná aj ako **Londýnska charta** alebo **Norimberská charta**), zriaďujúca Medzinárodný vojenský tribunál (pozri Norimberský proces) a ustanovujúca tri kategórie zločinov:

# zločiny proti mieru (bezdôvodné vyvolávanie konfliktov),
# vojnové zločiny,
# zločiny proti ľudskosti.

## V Československu a na Slovensku
Československo k dohode pristúpilo s medzinárodnou účinnosťou od 26. septembra 1945.

Na články Londýnskej charty sa odvolávala obžaloba aj rozsudok v procese s Jozefom Tisom, Alexandrom Machom a Ferdinandom Ďurčanským, ktorý prebiehal od decembra 1946 do apríla 1947.

## Referencie

## Literatúra
* 

## Externé odkazy
* Text Londýnskej dohody a charty v češtine na webe Slov-Lex Ministerstva spravodlivosti SR
* Text Londýnskej dohody a charty v češtine, angličtine, francúzštine a ruštine na webe Slov-Lex Ministerstva spravodlivosti SR (sken Zbierky zákonov ČSR)
* Text Londýnskej dohody a charty v angličtine z publikácie *United Nations – Treaty Series 1951*
* Text Londýnskej dohody v angličtine na webe Lillian Goldman Law Library
* Text Londýnskej charty v angličtine na webe Lillian Goldman Law Library

Kategória:Medzinárodné zmluvy
Kategória:Norimberský proces
Kategória:Vojnové právo
Kategória:8. august
Kategória:Vzniklo v 1945